=== Folkeforskydninger i Jylland ===
Yngre romersk jernalder var øjensynligt en dynamisk tid. På grundlag af forskelle i den materielle kultur mener arkæologer at kunne fastslå forskydninger i forskellige folkegruppers udbredelse: omkring år 200 nåede anglernes ekspansion op til omkring [[Kolding]], og [[Varinere|varinerne]] blev tvunget mod vest. Men fra midten af 3. århundrede kom anglerne åbenbart under pres fra jyderne i nord, og der må have stået et slag, hvor [[Anglere|anglerne]] led nederlag. I hvert fald er der i [[Ejsbøl Mose]] fundet et sværdbælte, hvis parallel kendes fra en gravplads ved [[Egernførde]]. Omkring år 300 var anglerne blevet presset tilbage til områderne ved [[Vidå]]en og [[Flensborg Fjord]], hvor de endnu havde kontrollen over [[Sundeved]],<ref name="PE 26" /> men i 300 tallet (300 til 399) bliver de presset yderligere mod syd og i 400-tallet (400 til 499) endda syd for [[Slien]].<ref name="PE 27">Ethelberg (2017), s. 27</ref> Hvor langt mod syd Anglernes udbredelse har strakt sig, vides ikke. Det ældste [[Dannevirke]] dateres nu til 400-tallet, en lidt yngre fase til 500-tallet (500 til 599).<ref name="PE 27"/>
Historie